اينگيليستانا، فيرنگيستانا گئديب اوخويان جاوانلاريميز هره‌سي اورالاردا قوللارينا بير آرواد کئچيريب گتيريرلر. چونکي قيزلاريميزلا مجازلاري توتمور، دولانا بيلميرلر. اجنبي آروادلاردان دوغولان اوشاقلار بوتون واريداتيميزا ورثه چيخيرلار. ايشلر بئله گئتسه، آتا-بابا اوجاغيميز قالاجاق قورانسيز، نامازسيز، شرعيتسيز. تزه مکتبلرده قيزلارا احکامي-شرعيت، پالتار تيکمک، توخوجولوق، مطبخ ايشلري، موسلمان (آذربايجان) و روس ديلينده اوخويوب-يازماق، عئلم-حساب، طيفيللره تربييه وئرمک اؤيره‌ديله‌جک. بوردا نه پيس ايش وار؟ موللا علي حاجي خليل اوغلو! قولاق آس! من قيزلاري عيصمتسيز ائتمک ايسته‌ميرم، نامحرمله اوزو آچيق اولماغا چاغيرميرام. سيراغا گون گئجه ايييرمي ياشلي اورتانجيل قيزين سانجيلانميشدي، آز قالميشدي اؤلسون. لوپابيغ آمبارسوم حکيمي گتيزديردين، قيزي يوخلادي، داوا درمان ائله‌دي، قيز اؤلومدن قورتاردي. ايندي دئ گؤروم، لوپابيغ آمبارسومون عوضينه موسلمان آرواد حکيمي اولسايدي، شرعيته هانسي دوزگون گلردي؟ آرواد حکيملرين، موعليملرينه ائحتيياجيميز چوخدور. او مکتبي من بيزه پادشاهليقدان وحشي دئييلندن سونرا قرارا گلديم، آچديرديم. اتک دولوسو پول تؤکوب بو مقصدله بينا تيکديرميشم. درس دئينلر زنن خئيلاغي اولاجاق."